ΑΠΟΦΑΣΗ ΤΗΣ ΕΠΙΤΡΟΠΗΣ της 14ης Μαΐου 1998 για την τροποποίηση της απόφασης 98/226/ΕΚ για ορισμένα προστατευτικά μέτρα που αφορούν την κλασική πανώλη των χοίρων στις Κάτω Χώρες (Κείμενο που παρουσιάζει ενδιαφέρον για τον ΕΟΧ) (98/338/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (1), όπως τροποποιήθηκε τελευταία από την οδηγία 92/118/ΕΟΚ (2), και ιδίως το άρθρο 10 παράγραφος 4,

Εκτιμώντας:

ότι έχουν εμφανισθεί στις Κάτω Χώρες κρούσματα κλασικής πανώλης των χοίρων 7

ότι, ενόψει του εμπορίου ζωντανών χοίρων, σπέρματος, εμβρύων και ωαρίων, τα κρούσματα αυτά ενδέχεται να θέσουν σε κίνδυνο τις αγέλες άλλων κρατών μελών 7

ότι οι Κάτω Χώρες έχουν λάβει μέτρα στο πλαίσιο της οδηγίας 80/217/ΕΟΚ του Συμβουλίου, της 22ας Ιανουαρίου 1980, περί θεσπίσεως κοινοτικών μέτρων για την καταπολέμηση της κλασικής πανώλης των χοίρων (3), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας 7

ότι, λόγω της κατάστασης που επικρατεί σε σχέση με την εν λόγω νόσο, η Επιτροπή εξέδωσε την απόφαση 97/216/ΕΚ, της 26ης Μαρτίου 1997, για ορισμένα προστατευτικά μέτρα που αφορούν την κλασική πανώλη των χοίρων στις Κάτω Χώρες και για την κατάργηση της απόφασης 97/112/ΕΚ (4) 7

ότι, εφόσον είναι εφικτός ο γεωγραφικός προσδιορισμός των περιοχών που παρουσιάζουν ιδιαίτερο κίνδυνο, η Επιτροπή εξέδωσε την απόφαση 98/226/ΕΚ της 19ης Μαρτίου 1998, με την οποία τροποποιείται η απόφαση 97/216/ΕΚ της Επιτροπής για ορισμένα προστατευτικά μέτρα που αφορούν την κλασική πανώλη των χοίρων στις Κάτω Χώρες (5) 7

ότι λόγω της ευνοϊκής εξέλιξης της νόσου, είναι αναγκαίο να τροποποιηθεί η απόφαση της Επιτροπής 98/226/ΕΚ 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα της απόφασης 98/226/ΕΚ της Επιτροπής αντικαθίσταται από το παράρτημα της παρούσας απόφασης.

Άρθρο 2

Τα κράτη μέλη τροποποιούν τα μέτρα που εφαρμόζουν στο εμπόριο προκειμένου να τα ευθυγραμμίσουν προς την παρούσα απόφαση. Ενημερώνουν αμελλητί την Επιτροπή σχετικά.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 14 Μαΐου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ L 224 της 18. 8. 1990, σ. 29.

(2) ΕΕ L 62 της 15. 3. 1993, σ. 49.

(3) ΕΕ L 47 της 21. 2. 1980, σ. 11.

(4) ΕΕ L 87 της 2. 4. 1997, σ. 24.

(5) ΕΕ L 85 της 20. 3. 1998, σ. 34.

ΠΑΡΑΡΤΗΜΑ

Το έδαφος των Κάτω Χωρών που βρίσκεται εντός των ακόλουθων φυσικών, διοικητικών ή τεχνητών ορίων:

Από τη διασταύρωση στο Prins Willem Alexanderweg και τον ποταμό Waal, κατά μήκος του Waal σε ανατολική κατεύθυνση, στο Kaliwaal προς Duffeltdijk (Kekerdom, δήμος Ubbergen). Από το Duffeltdijk σε νότια κατεύθυνση στο Kapitteldijk στη γερμανοολλανδική μεθόριο. Από τη γερμανοολλανδική μεθόριο σε νότια κατεύθυνση προς το Zwarteweg. Από το Zwarteweg σε νότια κατεύθυνση προς την οδό N 271. Από την οδό N 271 σε νότια κατεύθυνση προς τη γέφυρα πάνω από τον ποταμό Niers. Κατά μήκος του Niers σε βόρεια κατεύθυνση, έπειτα σε δυτική κατεύθυνση προς τον ποταμό Maas. Κατά μήκος του Maas σε νότια κατεύθυνση προς τη διασταύρωση Maasstraat (Sambeek δήμος Boxmeer). Από Maasstraat σε βορειοδυτική κατεύθυνση, έπειτα σε δυτική κατεύθυνση στο Zandsteeg, έπειτα στο Sambeeksedijk προς Verlengde Heistraat. Από το Verlengde Heistraat σε νότια κατεύθυνση προς Heikantsepeelweg. Από το Heikantsepeelweg σε νοτιοδυτική κατεύθυνση προς την οδό A 73. Από την οδό A 73 σε νοτιοανατολική κατεύθυνση προς Mullensedijk. Από το Mullensedijk σε νοτιοδυτική κατεύθυνση προς Stevenbeekseweg. Από Stevenbeekseweg σε νότια κατεύθυνση προς Groeningsedijk. Από το Groeningsedijk σε δυτική κατεύθυνση προς Oploseweg. Από το Oploseweg σε νοτιοανατολική κατεύθυνση προς Hondsbergweg. Από το Hondsbergweg σε νοτιοδυτική κατεύθυνση, έπειτα στο Boveneind έως Vredepaaldreef. Από το Vredepaaldreef σε νότια κατεύθυνση, έπειτα σε δυτική κατεύθυνση στο Oploseweg. Από Oploseweg σε νότια κατεύθυνση στη Ripsestraat προς Burgemeester Wijtvlietlaan. Από το Burgemeester Wijtvlietlaan σε δυτική κατεύθυνση προς Doctor de Quayweg. Από το Doctor de Quayweg σε νοτιοδυτική κατεύθυνση προς Sijpseweg. Από το Sijpseweg σε βόρεια κατεύθυνση στο Rooije Hoefsedijk. Από το Rooije Hoefsedijk σε νοτιοδυτική κατεύθυνση προς Oost-om. Από το Oost-om σε βόρεια κατεύθυνση προς Scheiweg. Από το Scheiweg σε δυτική κατεύθυνση προς Lodderdijk. Από το Lodderdijk σε νοτιοανατολική κατεύθυνση στη St-Annastraat, έπειτα στη Willem de Haasstraat προς Vondellaan. Από Vondellaan σε νοτιοδυτική κατεύθυνση προς Kruiseind. Από το Kruiseind σε βορειοδυτική κατεύθυνση στο Pandelaar, έπειτα στο Koksedijk, έπειτα στο Gemertsdijk, έπειτα στο Heuvelberg, έπειτα στο Molentiend προς Brugstraat. Από Brugstraat σε δυτική κατεύθυνση στη Hezelstraat έπειτα στην Kerkstraat, έπειτα στη Schansoord προς Veghelsedijk. Από Veghelsedijk σε δυτική κατεύθυνση στην Erpseweg προς Rembrandtlaan (N 265). Από Rembrandtlaan σε νοτιοδυτική κατεύθυνση προς Rijksweg (N 279). Από το Rijksweg σε βορειοδυτική κατεύθυνση προς την οδό A 2. Από την οδό A 2 σε βόρεια κατεύθυνση προς τη σιδηροδρομική γραμμή Hertogenbosch-Nijmegen. Από τη διασταύρωση της οδού Α 2 και της σιδηροδρομικής γραμμής Hertogenbosch-Nijmegen, κατά μήκος της σιδηροδρομικής γραμμής σε βορειοανατολική κατεύθυνση προς Deken van Roestellaan. Από το Deken van Roestellaan σε βόρεια κατεύθυνση στο Rodenborchweg προς Schoolstraat. Από Schoolstraat σε ανατολική κατεύθυνση προς Bruggen έως Slagkampweg. Από Slagkampweg σε βόρεια κατεύθυνση προς Blokkenweg. Από Blokkenweg σε ανατολική κατεύθυνση προς Vliertwijksestraat. Από Vliertwijksestraat σε βόρεια κατεύθυνση προς Eerste Hoefsteeg. Από Eerste Hoefsteeg σε ανατολική κατεύθυνση προς Kerkdijk. Από Kerkdijk σε βόρεια κατεύθυνση προς το κανάλι Hertogswetering. Από Hertogswetering σε ανατολική κατεύθυνση προς Lutterstraat. Από Lutterstraat σε βόρεια κατεύθυνση, στην Osseweg έως Lithovensedijk. Από Lithovensedijk σε βορειοανατολική κατεύθυνση, έπειτα σε βόρεια κατεύθυνση στην Oyense Benedendijk έως Veerstraat. Από Veerstraat σε βόρεια κατεύθυνση, διασχίζοντας τον ποταμό Maas και φθάνοντας στην Oyense Veerweg προς Veerweg. Από Veerweg σε δυτική κατεύθυνση προς Nieuweweg. Από Nieuweweg σε βορειοανατολική κατεύθυνση προς Hoogroekstraat. Από Hoogroekstraat σε ανατολική κατεύθυνση προς Zijveld. Από Zijveld σε βόρεια κατεύθυνση προς Heemstraweg. Από Heemstraweg σε δυτική κατεύθυνση προς Prins Willem Alexanderweg. Από Prins Willem Alexanderweg σε βόρεια κατεύθυνση προς τη διασταύρωση Waal.